Vasile Miriuță, la FC Voluntari? "Îți asumi"
Nicolae Dică nu mai este antrenorul echipei FC Voluntari, la mai puțin de o lună și jumătate de când a fost prezentat oficial ca înlocuitorul lui Ilie Poenaru, potrivit Digisport.ro.
Clubul a ajuns pe loc retrogradabil, iar ilfovenii nu au înregistrat nicio victorie cu Dică pe banca tehnică.
Vasile Miriuță a fost întrebat dacă ar prelua-o FC Voluntari, iar antrenorul a răspuns că nu dorește acest lucru.
"Îl aduci şi îl dai după 7 etape afară? Care e logica? Păi, de ce să mă duc la Voluntari? Nu stau bine aici la tine în emisiune. Iar o să zică lumea că sunt arogant, dar nu m-aş duce. Sunt bine cum sunt momentan.
E foarte greu, dar te duci şi îţi asumi. E foarte greu. Sunt unii antrenori care se duc şi nu îşi asumă că poţi retrograda. Te duci, încerci. Retrogradezi, asta e viaţa. Nu mai dai vina pe ce a fost înainte", a spus Vasile Miriuţă, la Prima Sport.